Maria Mazza

Marija Maca (; g. 1975 m. birželio 23 d.) – italų aktorė, foto modelis ir TV laidų vedėja.

 Biografija 
Marija gimė JAV, išeivių iš Neapolio šeimoje, kuri, mergaitei sulaukus 5-erių, grįžo į Italiją. 1996 m. ji dalyvavo grožio konkurse Mis Italija, kuriame užėmė 3 vietą pelnė „Mis Elegancija“ titulą. Vėliau kurį laiką dirbo modeliu Milane ir mokėsi aktorystės. 1997 m. pasirodė RAI 2 TV programose „Scirocco“ ir „Domenica In“. 1998 m. debiutavo seriale „Anni ‘50“. 

2001 m. Marija nusifilmavo kino komedijoje „Stregati dalla luna“, pradėjo vaidinti teatre, o po metų Britanijos TV kanale „Channel 4“ vedė laidą apie madą „Too fashion“.

Vėliau ji dirbo televizijoje (vėl programoje „Domenica In“, „Avanti un altro!“), nusifilmavo keliuose kino filmuose.

 Asmeninis gyvenimas 
Marija susitikinėjo su futbolininkais Francesco Totti (2000–2003), Fabio Cannavaro, Gennaro Gattuso. Šiuo metu yra antrą kartą ištekėjusi, turi dukterį Svevą (g. 2014).

Ji didelė futbolo klubo S.S.C. Napoli gerbėja, spaudoje kartais vadinama „Napoli“ krikštamote“ ()Strip col Napoli in Champions Maria Mazza come Sabrina Ferilli?.

 Filmografija 
 Stregati dalla luna (2001)
 Un amore perfetto (2002)
 Ti lascio perché ti amo troppo (2006)

 Nuorodos 

 IMDb profilis
 Oficiali svetainė

 Šaltiniai 

Kategorija:Italijos aktoriai
Kategorija:Italijos laidų vedėjai
Kategorija:Italijos modeliai